Sea Point Hostel - Barcelona - Studietur med KILROY
Sea Point er et typisk vandrerhjem. Det ligger ved stranden og havnen i den sydlige del af Barcelonas centrum ca. 15 min. gang fra det gotiske kvarter og Ramblaen.
Der går jævnligt busser og nærmeste metro er Barceloneta.
Vandrerhjemmet ligger i en gammel bygning, som indvendig er total ombygget. Vandrerhjemmet tilbyder gratis internetadgang og har bagagebokse. Der er restaurant og bar på gadeplan med flot udsigt over vandet, her serveres den kontinentale morgenmad.
I indkvarteres i 4-9-sengsværelser (køjesenge) med eget bad/toilet. På værelserne går væggene ikke helt op til loftet, hvorfor der kan være mere støj. På nogle værelser er der ingen vinduer.
Sengelinned er inkl. i prisen, men I skal selv medbringe håndklæder.
Der er mulighed for indkvartering på nærliggende hotel i enkelt- eller dobbeltværelser for lederne. (mod tillæg)
"Når I bor på Gothic Point (henh. Sea Point), tilbydes I en gratis guided gåtur på ca. 2 timer i Det Gotiske Kvarter". Venligst bemærk, at I selv skal gøre opmærksom på hvilken dag I ønsker denne tur. Udflugten skal bestilles senest 8 uger før afrejse.